16 మంది అమర్నాథ్ యాత్రికుల మృతి శ్రీనగర్, జూలై 16: అమర్నాథ్ యాత్రలో మరో పెను విషాదం చోటు చేసుకుంది. జమ్ము కశ్మీర్లోని అనంత్నాగ్ జిల్లాలో యాత్రికుల బస్సుపై ఉగ్రవాదుల దాడిని మరువక ముందే రాంబాన్ జిల్లాలో ఘోర దుర్ఘటన జరిగింది. ఆదివారం మధ్యాహ్నం వివిధ రాష్ట్రాల యాత్రికులతో వెళుతున్న బస్సు జమ్ము-శ్రీనగర్ జాతీయ రహదారిపై నచ్లానా వద్ద అదుపు తప్పి.. లోయలోకి పడిపోయింది. ఈ ప్రమాదంలో ఇద్దరు మహిళలు సహా 16 మంది యాత్రికులు దుర్మరణం పాలయ్యారు. 27 మంది గాయపడ్డారు. వీరిలో 19 మందికి తీవ్ర గాయాలయ్యాయి. మృతులు ఉత్తరప్రదేశ్, బిహార్, రాజస్థాన్, అస్సాం, హరియాణా, మధ్యప్రదేశ్ రాష్ట్రాలకు చెందిన వారుగా పోలీసులు గుర్తించారు. ప్రమాదానికి గురైన బస్సు జమ్ము కశ్మీర్ రాష్ట్ర రోడ్డు రవాణా సంస్థకు చెందినది. జమ్ము నుంచి ఆదివారం ఉదయం అమర్నాథ్ యాత్రికుల 17వ బ్యాచ్ బయలుదేరింది. ఈ బ్యాచ్లో మొత్తం 3,603 మంది యాతిక్రులు ఉన్నారు. వీరిని తీసుకువెళుతున్న బస్సుల కాన్వాయ్లో ప్రమాదం బారిన పడిన బస్సు ఒకటి. తీవ్రంగా గాయపడిన 19 మందిని హెలికాప్టర్లలో జమ్ము ఆస్పత్రికి తరలించారు. మిగతా 8 మందిని బనిహల్లోని జిల్లా ఆస్పత్రిలో చేర్పించారు. సహాయక చర్యల్లో పోలీసులు, ఆర్మీ, సీఆర్పీఎఫ్ సిబ్బందికి స్థానికుల సహకారం అందించారు. అతి కష్టం మీద లోయలో పడిపోయిన బస్సు నుంచి మృతదేహాలను వెలికితీశారు. గాయపడిన వారిని వెంటనే ఆస్పత్రులకు తరలించారు.
16 mandi amarnath yaatrikula mruti srinagar, juulai 16: amarnath yaatralo maro penu vishaadam chotu chesukundi. jammu kashmeerloni anantnag jillaalo yaatrikula bassupai ugravaadula daadini maruvaka munde ramban jillaalo ghora durghatana jarigindi. aadivaaram madhyaahnam vividha rashtrala yaatrikulatoe velutunna bassu jammu-srinagar jaateeya rahadaaripai nachlana vadda adupu tappi.. loyaloki padipoyindi. ee pramaadamlo iddaru mahilalu sahaa 16 mandi yaatrikulu durmaranam palayyaru. 27 mandi gayapaddaru. veerilo 19 mandiki teevra gayalayyayayi. mrutulu uttarapradesh, bihar, rajasthan, assam, hariana, madhyapradesh rashtralaku chendina vaarugaa poliisulu gurtinchaaru. pramaadaaniki guraina bassu jammu kashmir rashtra roddu rawana samsthaku chendinadi. jammu nunchi aadivaaram udayam amarnath yaatrikula 17va byach bayaluderindi. ee byachlo mottam 3,603 mandi yaatikrulu unnaaru. veerini teesukuvelutunna bassula kaanvaaylo pramaadam baarina padina bassu okati. teevramgaa gaayapadina 19 mandini helicapterlalo jammu aaspatriki taralinchaaru. migata 8 mandini banihalloni jilla aaspatrilo cherpinchaaru. sahayaka charyallo poliisulu, armi, crpf sibbandiki sthaanikula sahakaaram andinchaaru. athi kashtam meeda loyalo padipoyina bassu nunchi mrutadehaalanu velikiteesaaru. gaayapadina vaarini ventane aaspatrulaku taralinchaaru.